AndreaBozzo/ceres-open-data-index huggingface dataset:
Helsingin ympäristötilasto

Helsingin ympäristötilasto on verkkotilastopalvelu, johon on koottu keskeiset Helsingin ympäristön tilaa ja kuormitusta kuvaavat  indikaattorit. Tietokantaa ylläpitää Helsingin kaupungin ympäristöpalvelut. 

Helsingin ympäristötilaston tiedot päivitetään pääsääntöisesti vuosittain.

**Ympäristötilasto sisältää tietoa seuraavista aihealueista:**

- Energia
- Ilma
- Ilmasto
- Jätteet
- Liikenne
- Maankäyttö
- Maaperän pilaantuneisuus
- Melu
- Vedet
- Ympäristötalous
- Ympäristövastuullisuus

Lisäksi tietokannassa on pääkaupunkiseudun indikaattoreita sekä Suomen kuuden suurimman kaupungin (Helsinki, Espoo, Vantaa, Turku, Tampere ja Oulu) vertailutietoja.

Tiedot on saatavissa Px-web-tietokannan sekä -rajapinnan kautta. Saatavilla olevia tiedostomuotoja ovat mm. xlsx, csv, json ja json-stat.

PX-Web API:n käytöstä on laadittu ohjeita, joihin kannattaa tutustua ennen rajapinnan käyttöä: 

- [How to use the City of Helsinki PX-Web API](https://stat.hel.fi/Resources/Images/PxWebAPI_Help_Helsinki_en.pdf)
- [Tilastokeskuksen käyttöohjeet suomeksi](https://www.stat.fi/tup/tilastotietokannat/kayttoohjeet.html)
- [Tilastokeskuksen käyttöohjeet ruotsiksi](https://www.stat.fi/tup/tilastotietokannat/ohjeet_sv.html)

Tags: ekologinen-jalanjälki, energia, ilmanlaatu, ilmansuojelu, ilmasto, jätehuolto, jätteet, kasvihuonekaasupäästöt, liikenne, luonnonsuojelu, luonto, maankäyttö, maaperä, meluntorjunta, päästöt, vedenkulutus, vesihuolto, ympäristötalous, ympäristövastuu
Organization: Helsingin kaupunkiympäristön toimiala
Helsingin seudun asemien vaikutusalueet

​Helsingin seudun juna- ja metroasemien vaikutusalueet kevyenliikenteen tieverkkoa pitkin. 

​Vaikutusalueella tarkoitetaan asemaa ympäröivää aluetta, jolta on lyhyempi etäisyys tieverkkoa pitkin kyseiselle asemalle kuin millekään muulle asemalle. Vaikutusalue voidaan nähdä tarkoittavan keskuksen ympärillä sijaitsevaa aluetta, jossa tapahtuva toiminta, esimerkiksi palveluiden hakeminen tai joukkoliikenneverkkoon liittyminen, suuntautuu keskukseen.

Mukana on kaikki Helsingin seudun ja Siuntion juna- sekä metroasemat, joita on yhteensä 79 kpl. Vaikutusalueet on muodostettu kevyen liikenteen reitistöä pitkin, huomioiden tieverkon ja ympäristön muodostamat esteet.

**Aineistoa voi esikatsella ja ladata HSY:n karttapalvelusta:**

- [Asemien kevyen liikenteen vaikutusalueet](http://kartta.hsy.fi/?zoomLevel=3&coord=25494357_6680762&mapLayers=27+88+raster,103+100+asemanseutu_Vaikutusalueet&showMarker=true)

**Koordinaatisto(t):**

- ETRS-GK25 (EPSG:3879). Ylläpitokoordinaatisto. Aineisto voidaan projektoida myös muihin koordinaatistoihin. Muut mahdolliset koordinaatistot löytyvät rajapintapalvelun GetCapabilities-dokumentista.

**Rajapintapalvelujen osoitteet:**

- WFS-rajapinta: [https://kartta.hsy.fi/geoserver/wfs](https://kartta.hsy.fi/geoserver/wfs?request=getCapabilities)

**Julkaistut tasot:**

- Asemien_vaikutusalueet_kevyt_liikenne

**Asemien_vaikutusalueet_kevyt_liikenne-tason ominaisuustiedot:**

- asema (string)

Tags: asemat, joukkoliikenne, kevyt-liikenne, liikenne
Organization: Helsingin seudun ympäristöpalvelut (HSY)
Helsingin koko väestö ja ulkomaiden kansalaiset kansalaisuuden ja iän mukaan suurpiireittäin 2004-2023

Helsingin koko väestö ja ulkomaiden kansalaiset kansallisuuden ja iän mukaan suurpiireittäin vuosina 2004-2023. Sisältää tietoja kunnassa vakituisesti asuvasta väestöstä ikäryhmittäin.

**Huom**: Tämän Excel-tiedoston päivitys on päättynyt vuoteen 2023. Tilastot ovat saatavissa avoimena datana [aluesarjat.fi](https://aluesarjat.fi)-tilastotietokannasta.

##Kohdejoukko ja rajaus

Väestöllä tarkoitetaan kunnassa vakituisesti asuvaa väestöä. Ne henkilöt, joilla Väestörekisterikeskuksen (VRK) ylläpitämän väestötietojärjestelmän mukaan on kotipaikka kunnassa vuodenvaihteessa, kuuluvat väestöön kansalaisuudestaan riippumatta, samoin ne Suomen kansalaiset, jotka asuvat tilapäisesti ulkomailla.

Ulkomaalaisella on kotipaikka kunnassa, jos hänen oleskelunsa on tarkoitettu kestämään tai on kestänyt vähintään yhden vuoden. Turvapaikanhakija saa kotipaikan vasta, kun hänen hakemuksensa on hyväksytty.

Kunnassa asuvat vieraan valtion lähetystöön, kaupalliseen edustustoon tai lähetetyn konsulin virastoon kuuluvat henkilöt sekä näiden perheenjäsenet ja henkilökohtainen palveluskunta eivät kuulu kunnan väestöön, elleivät ole Suomen kansalaisia. Sen sijaan Suomen ulkomailla olevien lähetystöjen ja kaupallisten edustustojen suomalainen henkilökunta sekä YK:n rauhanturvajoukoissa palvelevat luetaan kunnan väestöön.

Vuodenvaihteessa 1993/94 alettiin käyttää väestötietolain (507/93) mukaisesti vuodenvaihteen asukaslukua, joka korvasi aiemmin käytetyn tammikuun 1. päivän tilanteen. Erona aikaisempaan on, että vuodenvaihteen asukasluvussa eivät ole mukana vuoden ensimmäisenä päivänä syntyneet ja muuttaneet. Ennen vuotta 1990 käytettiin henkikirjoitettua väestöä koskevaa tietoa. 

Vuodesta 1996 lähtien vuoden ensimmäisen päivän asukaslukutietoa muodostettaessa otetaan huomioon kaikki tammikuun loppuun (vuoteen 1990 toukokuun loppuun ja vuosina 1991-95 maaliskuun loppuun) mennessä Väestörekisterikeskuksen väestötietojärjestelmään saadut edellisen vuoden muutostiedot.

##Tietojen luotettavuus

Tiedot henkilöiden asuinpaikasta saadaan väestötietojärjestelmään muuttoilmoituksen kautta.

##Aluerajat

[Helsingin piirijakojärjestelmän](http://www.hri.fi/fi/dataset/helsingin-piirijako) mukaiset aluerajat. 

##Merkintöjen selitykset

- kaksi pistettä (..): tietoa ei ole saatu tai se on liian epävarma ilmoitettavaksi
- piste (.): loogisesti mahdoton esitettäväksi
- viiva (-): suure pienempi kuin puolet käytetystä yksiköstä

Tags: ikä, kansalaisuus, ulkomaan-kansalaiset, väestö
Organization: Helsingin kaupunginkanslia
Helsingin ilmanlaadun mittaukset raitiovaunuihin asennetuilla mittalaitteilla

Aineistossa on kesällä 2019 raitiovaunuihin asennetuilla mittalaitteilla kerättyjä ilmanlaadun mittauksia Helsingistä. Mittalaitteistoista kolme on kiertänyt Helsingin kaduilla raitiovaunujen mukana ja neljäs on ollut jatkuvasti Mäkelänkadulla sijaitsevalla HSY:n supermittausasemalla.

Mittaukset on tehty Aeromon BH-12 -mittalaitteella. Mittauksia on noin yhden sekunnin välein ja ne sisältävät käytetyn mittalaitteen id:n ja sijainnin.  Data on jaettu kuukausittaisiin tiedostoihin sen mukaan, onko se liikkuvista vai HSY:n mittausasemalla olevista sensoreista kotoisin.

- sporametri-movingsites-dataXX19.csv.gz sisältää liikkuvien mittalaitteiden datan tietyltä kuukaudelta 2019
- sporametri-supersite-dataXX19.csv.gz sisältää HSY:n supermittausasemalla olleen mittalaitteen datan tietyltä kuukaudelta 2019

Aineiston www-osoite: https://iot.fvh.fi/opendata/sporametri

Sporametri -aineisto on tarjolla sekä suoraan sensorista tallennettuna raakadatana että kompensoituna prosessoituna aineistona.  

Raakadatan datapisteitä ei ole kompensoitu, eikä sensorin kalibrointia huomioitu. Aineiston julkaisemisen tarkoituksena on tarjota realistinen aineisto, jonka käsittely edellyttää vertaamista esimerkiksi Mäkelänkadun supermittausasemalta tuotetun virallisen mittausaineiston kanssa. 

Lisätietoa eri dataseteistä: 

- https://iot.fvh.fi/opendata/sporametri/raw_sensor_data/README.txt
- https://iot.fvh.fi/opendata/sporametri/processed_data/readme-processed_data.txt

Käytetyt menetelmät on kuvattu täällä: https://hri.fi/en_gb/sporametri-urban-air-quality-monitoring-with-moving-sensors/

Organization: Forum Virium Helsinki Oy
Helsingin seudun syntyneet äidin iän mukaan

Helsingin seudun syntyneet äidin iän mukaan vuodesta 1976 alkaen.

##Aluerajat

Helsingin seudun muodostavat neljä pääkaupunkiseudun kuntaa (Helsinki, Espoo, Vantaa ja Kauniainen) ja kymmenen kehyskuntaa (Hyvinkää, Järvenpää, Kerava, Kirkkonummi, Mäntsälä, Nurmijärvi, Pornainen, Sipoo Tuusula ja Vihti). Helsingin seutu on asunto- ja työmarkkina-alue.

##Kohdejoukko ja rajaus

Väestörekisterikeskus (VRK) kerää keskitetysti kaikki väestönmuutoksia - syntymää, kuolemaa, avioliiton solmimista ja avioeroa sekä muuttoliikettä - koskevat ilmoitukset. Väestörekisterikeskus saa muutosilmoitukset väestörekisterin pitäjiltä, maistraateilta, tuomioistuimilta ym. Väestörekisterikeskus käsittelee ja tarkistaa aineiston sekä päivittää väestötietojärjestelmänsä (jota 1.11.1993 asti kutsuttiin väestön keskusrekisteriksi). Väestörekisterikeskus lähettää viikoittain, järjestelmän päivityksen jälkeen, väestönmuutostiedot konekielisessä muodossa Tilastokeskukselle, missä tiedot muokataan tilastollista käyttöä varten ja tulostetaan tilastotaulukoiksi.

##Viiteajankohta

Tiedot ovat vuodesta 1976 lähtien, Mäntsälästä, Pornaisista, Helsingin seudulta ja kehyskunnista yhteensä vuodesta 1980.

Tags: syntyneet, väestö, väestönmuutokset, äidin-ikä
Organization: Helsingin kaupunginkanslia
Helsingin seudun väestö 31.12.1979 alkaen sekä ennuste vuoteen 2060 asti

Helsingin seudun väestö 31.12.1979-2013 sekä väestöennuste 1.1.2014-2060. Aineisto sisältää vuosittain päivittyvät toteutuneet väkiluvut sekä ennusteet koko Helsingin seudulle, Helsinkiin, Espooseen, Vantaalle ja Kauniaisiin iän ja sukupuolen mukaan.

##Tietolähde

Helsingin kaupungin tietokeskus, Espoon kaupungin kaupunkitieto ja Vantaan kaupungin tietopalvelu. Kauniaisten ennuste on Tilastokeskuksen laatima.

##Kohdejoukko ja rajaus

Alueittainen väestöennuste koskee kunnassa vakituisesti asuvia asukkaita. Väestöennuste laaditaan ottaen huomioon väestön ikä- ja sukupuolirakenne sekä syntyvyyden, kuolevuuden ja muuttoliikkeen kehitys.

Tags: ikä, ikäryhmät, sukupuoli, väestö, väestöennusteet, väkiluku
Organization: Helsingin kaupunginkanslia
Vantaan Minecraft-kaupunkimalli

Minecraft (© Microsoft) -kaupunkimalli on kolmiulotteinen Minecraft-pelimaailma Vantaan alueelta. Mallinnus on toteutettu hyödyntäen Vantaan kaupungin maastomallia ja eri paikkatietoaineistoja sekä Maanmittauslaitoksen maastotietokantaa. Pelissä yksi kuutio vastaa yhtä maastometriä luonnossa. 

Dataformaatti on http://minecraft.gamepedia.com/NBT_format 
Lisätietoa formaatista: http://wiki.vg/NBT
  
Tiedostot on testattu Minecraft 1.8.* PC-versiolla. Tiedostot eivät ole Minecraft Pocket Edition yhteensopivia.

Mallissa Vantaan alue on jaettu seitsemään (7) suuraluejakoa noudattavaan osa-alueeseen. Jokainen suuralue on ladattavissa erikseen zip-pakattuna tiedostona.

Tags: kaupunkimalli
Organization: Vantaan kaupunkiympäristön toimiala
Helsingin kaupunginarkiston aineistot

Helsingin kaupunginarkiston ylläpitämästä Sinetti-arkistotietojärjestelmästä löytyvät kokoelmatiedot Helsingin kaupungin tuottamista, analogisesti pysyvästi säilytettävistä asiakirjoista sekä yksityisarkistoista. Lisäksi palvelussa on digitoituna yli 1,6 miljoonaa sivua Helsingin kaupungin asiakirjoja; mm. 20 000 piirustusta, 10 000 karttaa, kaupunginhallituksen mietintöjä, perukirjoja ja paljon muuta. Aineistoja digitoidaan ja lisätään palveluun koko ajan.

Sinetti-järjestelmässä olevat tiedot löytyvät  myös kansallisesta Finna-palvelusta. Julkaisuhetkellä (toukokuu 2022) Finnasta löytyy yli 200 000 Helsingin kaupunginarkiston tietuetta. Kansalliskirjaston ylläpitämässä Finna-palvelussa on [avoin rajapinta](https://www.kiwi.fi/display/Finna/Finnan+avoin+rajapinta), jonka kautta voi hakea kaupunginarkiston aineistoja.

Digitoituja aineistoja saa käyttää [CC BY 4.0](https://creativecommons.org/licenses/by/4.0/deed.fi) -lisenssillä. Kuvia voi ladata ja käyttää vapaasti ja maksutta, kunhan mainitsee käytön yhteydessä piirustuksen / kartan nimen, tekijän ja sivuston, josta tiedosto on ladattu.

Organization: Helsingin kaupunginkanslia
Siian kutualueet 2003

Aineisto sisältää siian kutualueet Saaristomerellä vuodelta 2003 pistetietona. Lisäksi erikseen on määritelty myös siian entiset kutualueet. Kutualueiden alkuperäinen sijaintitieto on määritelty merikartalta.

Organization: Ulkoinen lähde: Paikkatietohakemisto
Helsingin väestö sukupuolen ja siviilisäädyn mukaan 2004-2023 piireittäin ja osa-alueittain

Helsingin väestö sukupuolen ja siviilisäädyn mukaan vuosina 2004-2023 piireittäin ja osa-alueittain. Sisältää tietoja kunnassa vakituisesti asuvasta väestöstä ikäryhmittäin.

**Huom**: Tämän Excel-tiedoston päivitys on päättynyt vuoteen 2023. Tilastot ovat saatavissa avoimena datana [aluesarjat.fi](https://aluesarjat.fi)-tilastotietokannasta.

##Tietolähde

Henkikirjat 1962-1984, Helsingin väestötietojärjestelmä 1985-1994, Tilastokeskus 1995-.

##Kohdejoukko ja rajaus

Väestöllä tarkoitetaan kunnassa vakituisesti asuvaa väestöä. Ne henkilöt, joilla Väestörekisterikeskuksen (VRK) ylläpitämän väestötietojärjestelmän mukaan on kotipaikka kunnassa vuodenvaihteessa, kuuluvat väestöön kansalaisuudestaan riippumatta, samoin ne Suomen kansalaiset, jotka asuvat tilapäisesti ulkomailla.

Ulkomaalaisella on kotipaikka kunnassa, jos hänen oleskelunsa on tarkoitettu kestämään tai on kestänyt vähintään yhden vuoden. Turvapaikanhakija saa kotipaikan vasta, kun hänen hakemuksensa on hyväksytty.

Kunnassa asuvat vieraan valtion lähetystöön, kaupalliseen edustustoon tai lähetetyn konsulin virastoon kuuluvat henkilöt sekä näiden perheenjäsenet ja henkilökohtainen palveluskunta eivät kuulu kunnan väestöön, elleivät ole Suomen kansalaisia. Sen sijaan Suomen ulkomailla olevien lähetystöjen ja kaupallisten edustustojen suomalainen henkilökunta sekä YK:n rauhanturvajoukoissa palvelevat luetaan kunnan väestöön.

Vuodenvaihteessa 1993/94 alettiin käyttää väestötietolain (507/93) mukaisesti vuodenvaihteen asukaslukua, joka korvasi aiemmin käytetyn tammikuun 1. päivän tilanteen. Erona aikaisempaan on, että vuodenvaihteen asukasluvussa eivät ole mukana vuoden ensimmäisenä päivänä syntyneet ja muuttaneet. Ennen vuotta 1990 käytettiin henkikirjoitettua väestöä koskevaa tietoa. Yksinkertaisuuden vuoksi taulukoissa käytetään vuoden ensimmäisen päivän tilannetta.

Vuodesta 1996 lähtien vuoden ensimmäisen päivän asukaslukutietoa muodostettaessa otetaan huomioon kaikki tammikuun loppuun (vuoteen 1990 toukokuun loppuun ja vuosina 1991-95 maaliskuun loppuun) mennessä Väestörekisterikeskuksen väestötietojärjestelmään saadut edellisen vuoden muutostiedot.

##Tietojen luotettavuus

Tiedot henkilöiden asuinpaikasta saadaan väestötietojärjestelmään muuttoilmoituksen kautta.

##Merkintöjen selitykset

- kaksi pistettä (..): tietoa ei ole saatu tai se on liian epävarma ilmoitettavaksi
- piste (.): loogisesti mahdoton esitettäväksi
- viiva (-): suure pienempi kuin puolet käytetystä yksiköstä

Tags: siviilisääty, sukupuoli, väestö
Organization: Helsingin kaupunginkanslia
Helsingin johtamisen uudistaminen -verkkokyselyn vastaukset 

Aineisto pitää sisällään Helsingin johtamisen uudistamiseen liittyvän verkkokyselyn vastaukset. Aivoriihikysely toteutettiin Helsingin kaupungin toimesta internetissä 31.8.–21.9.2015 välisenä aikana. Kysely oli kaikille avoin. Vastauksia toivottiin niin asukkailta, eri sidosryhmien edustajilta kuin kaupungin henkilökunnaltakin. Aivoriihen palautetta tullaan käyttämään johtamisen uudistuksen valmistelussa.

Verkkoaivoriihen raportti julkaistiin johtamisen jaoston kokouksen 5.10.2015 esityslistan liitteenä Johtamisuudistuksen vuorovaikutus raportti 28092015.pdf. 

Aineisto on kerätty virtuaalisella aivoriihellä Fountain Parkin toimesta. Verkkoaivoriiheen osallistui 755 ja lisäksi tuli noin 40 vastausta paperilomakkeilla. 

Aineisto on jaettu kolmelle välilehdelle: ensimmäisellä välilehdellä on kyselyn ensimmäisen ja neljännen vaiheen vastaukset, toisella välilehdellä toisen vaiheen vastaukset ja kolmannella välilehdellä kolmannen vaiheen vastaukset. 

Vaihe 1:

Vastaajilta pyydettiin ideoita kolmeen aiheeseen: "Miten palveluita pitäisi tulevaisuudessa ohjata ja järjestää?", "Miten sinä haluaisit osallistua Helsingin kaupungin suunnitteluun ja päätöksentekoon?" ja "Miten kaupunkia tulisi johtaa?". Ideoinnin apuna sivuilla pyöri visuaalisia herätteitä, aiheeseen liittyviä näkökulmia, jotka auttavat ideoinnissa osallistujaa miettimään aihetta laajemmin.

Aineistossa:

- sarakkeissa "2 : Lyhyt vastaus" ja "2 : Pitkä vastaus" olevat vastaukset vastaavat kysymykseen: "Miten palveluita pitäisi tulevaisuudessa ohjata ja järjestää?"
- sarakkeissa "3 : Lyhyt vastaus" ja "3 : Pitkä vastaus" olevat vastaukset vastaavat kysymykseen: "Miten sinä haluaisit osallistua Helsingin kaupungin suunnitteluun ja päätöksentekoon?"
- sarakkeissa"4 : Lyhyt vastaus" ja "4 : Pitkä vastaus" olevat vastaukset vastaavat kysymykseen: "Miten kaupunkia tulisi johtaa?"

Vaihe 2:

Vastaajalle valikoitui ns. tikkataulunäkymään tietokannasta satunnaisotos (26 kpl) muiden ehdottamia ideoita, joista vastaaja pystyi siirtämään mielestään tärkeimpiä ajatuksia tikkataulun keskiöön. Keskiöön asetettu ajatus on arvoltaan 100 ja arvo pienenee mitä ulommaksi ajatus keskiöstä on asetettu. 

Vaihe 3:

Vastaajalla oli mahdollisuus perustella kolmea tärkeimmäksi valitsemaansa asiaa (kolme asiaa, jotka olivat lähimpänä tikkataulun keskustaa).

Vaihe 4:

Vastaajaa pyydettiin klikkaamaan viidestä naamakuvasta sitä, joka parhaiten kuvastaa hänen fiilistään helsinkiläisten osallistumismahdollisuuksista. Vastaukset löytyvät ensimmäiseltä välilehdeltä seuraavasti: "Kuvataulu sivulla 7" -sarakkeessa olevat vastaukset liittyvät vastausvaihtoehtoihin: 1 = Erittäin tyytyväinen, 2 = Tyytyväinen, 3 = Neutraali/epätietoinen, 4 = Pettynyt, 5 = Vihainen, ja "8:1. Miksi valitsit juuri tämän kuvan?"-sarakkeen vastaukset perustelevat em. numerovalintaa.

Organization: Helsingin kaupunginkanslia
Uusimaa: Syntyneet äidin iän mukaan

Sisältää tietoa Uudellamaalla elävänä syntyneistä äidin iän mukaan vuodesta 1987 alkaen.

##Aluerajat

Helsingin seudun muodostavat neljä pääkaupunkiseudun kuntaa Helsinki, Espoo, Vantaa ja Kauniainen ja kymmenen kehyskuntaa: Hyvinkää, Järvenpää, Kerava, Kirkkonummi, Mäntsälä, Nurmijärvi, Pornainen, Sipoo Tuusula ja Vihti. Uudenmaan maakunta muodostuu Helsingin, Raaseporin, Loviisan ja Porvoon seutukunnissa.

##Kohdejoukko ja rajaus

Väestörekisterikeskus (VRK) kerää keskitetysti kaikki väestönmuutoksia - syntymää, kuolemaa, avioliiton solmimista ja avioeroa sekä muuttoliikettä - koskevat ilmoitukset. Väestörekisterikeskus saa muutosilmoitukset väestörekisterin pitäjiltä, maistraateilta, tuomioistuimilta ym. Väestörekisterikeskus käsittelee ja tarkistaa aineiston sekä päivittää väestötietojärjestelmänsä (jota 1.11.1993 asti kutsuttiin väestön keskusrekisteriksi). Väestörekisterikeskus lähettää viikoittain, järjestelmän päivityksen jälkeen, väestönmuutostiedot konekielisessä muodossa Tilastokeskukselle, missä tiedot muokataan tilastollista käyttöä varten ja tulostetaan tilastotaulukoiksi.

Organization: Helsingin kaupunginkanslia
Helsingin seudun liikenteen (HSL) liityntäpysäköintipaikat

**Huom:** Liityntäpysäköintipalvelu (viimeksi päivitetty toukokuussa 2024) oli HSL:n palvelu, jonka Finntrafficin LIIPI on nyt korvannut. Uusi liityntäpysäköinnin tietopalvelu LIIPI löytyy osoitteesta https://parking.fintraffic.fi/. Lisätietoa löytyy osoitteesta https://www.fintraffic.fi/fi/fintraffic/liityntapysakoinnin-tietopalvelu-liipi.

---

Helsingin seudun liikenteen (HSL) liityntäpysäköintipalvelu tarjosi tietoja pääkaupunkiseudun liityntäpysäköintipaikoista. Palvelu sisälsi tiedot mm. liityntäpysäköintipaikkojen sijainneista, aukioloajoista, kapasiteeteista, hinnoittelusta sekä pysäköintipaikkoja ylläpitävistä tahoista yhteystietoineen.

**Liityntäpysäköintialue** on joukko liityntäpysäköintipaikkoja, jotka ovat esim. jonkin aseman yhteydessä. Kannelmäki on esimerkki liityntäpysäköintialueesta. Liityntäpysäköintialueeseen kuuluu siis yleensä aina useita liityntäpysäköintipaikkoja.

**Liityntäpysäköintipaikka** on yksittäinen parkkialue, joka voi olla joko auto- tai pyöräpysäköintiin tarkoitettu. Yksittäinen liityntäpysäköintipaikka on aina käytännössä kytketty johonkin liityntäpysäköintialueeseen.

Tags: liikenne, pysäköinti
Organization: Helsingin seudun liikenne (HSL)
Vantaan tulevaisuuskysely 2017

Aineisto sisältää asukkaiden näkemyksiä Vantaan kaupungin tulevaisuudesta. Aineisto on koottu verkkokyselyn kautta keväällä 2017. Kyselyaineisto käsittelee asukkaiden tulevaisuuden toiveita sekä näkemyksiä eri tulevaisuusilmiöiden toivottavuudesta. Kyselyn aiheita ovat asuminen, työ, liikkuminen, ympäristö, palvelut, vapaa-aika sekä yhteiskunta. 

Numeerisen aineiston ikämuuttuja on jälkikäteen ryhmitelty. Vantaalla asuvien nykyinen asuinpaikka on korjattu vastaamaan suuraluetta niissä tapauksissa, joissa vastaus on ilmoitettu sanallisesti vaihtoehdolla ”muu, mikä”. Avovastaukset on sijoitettu erilliseen tiedostoon ilman taustatietoja, tyhjät rivit on poistettu ja rivien järjestystä on sekoitettu. Lisäksi joitain avovastauksia on poistettu epäasiallisen kielenkäytön vuoksi.

Tags: kyselyt, tulevaisuus
Organization: Vantaan kaupunkiympäristön toimiala
semantic.hri.fi - pääkaupunkiseutua koskevaa tilastotietoa avoimena linkitettynä datana

**HUOM**: semantic.hri.fi:tä ei enää (1/2015) ylläpidetä, mutta sen koodit löytyvät GitHubista: https://github.com/mysema/aluesarjat

semantic.hri.fi tarjosi aluesarjat.fi-palvelun tilastotietoa avoimen linkitetyn datan muodossa (RDF). Palvelu oli kokeellinen osa Helsinki Region Infoshare -palvelua ja se oli tarkoitettu erityisesti sovelluskehittäjille, jotka ovat kiinnostuneita semanttisesta webistä ja tilastotiedosta.

Palvelun avulla pystyi tekemään monipuolisia hakuja useiden eri tilastoaineistojen yli esimerkiksi vuoden tai maantieteellisen alueen perusteella.

Organization: Helsingin kaupunginkanslia
Naiset - Helsingin koko väestö ja ulkomaiden kansalaiset kansalaisuuden ja iän mukaan suurpiireittäin 2004-2023

Naiset - Helsingin koko väestö ja ulkomaiden kansalaiset kansallisuuden ja iän mukaan suurpiireittäin vuosina 2004-2023. Sisältää tietoja kunnassa vakituisesti asuvasta väestöstä ikäryhmittäin.

**Huom**: Tämän Excel-tiedoston päivitys on päättynyt vuoteen 2023. Tilastot ovat saatavissa avoimena datana [aluesarjat.fi](https://aluesarjat.fi)-tilastotietokannasta.

##Kohdejoukko ja rajaus

Väestöllä tarkoitetaan kunnassa vakituisesti asuvaa väestöä. Ne henkilöt, joilla Väestörekisterikeskuksen (VRK) ylläpitämän väestötietojärjestelmän mukaan on kotipaikka kunnassa vuodenvaihteessa, kuuluvat väestöön kansalaisuudestaan riippumatta, samoin ne Suomen kansalaiset, jotka asuvat tilapäisesti ulkomailla.

Ulkomaalaisella on kotipaikka kunnassa, jos hänen oleskelunsa on tarkoitettu kestämään tai on kestänyt vähintään yhden vuoden. Turvapaikanhakija saa kotipaikan vasta, kun hänen hakemuksensa on hyväksytty.

Kunnassa asuvat vieraan valtion lähetystöön, kaupalliseen edustustoon tai lähetetyn konsulin virastoon kuuluvat henkilöt sekä näiden perheenjäsenet ja henkilökohtainen palveluskunta eivät kuulu kunnan väestöön, elleivät ole Suomen kansalaisia. Sen sijaan Suomen ulkomailla olevien lähetystöjen ja kaupallisten edustustojen suomalainen henkilökunta sekä YK:n rauhanturvajoukoissa palvelevat luetaan kunnan väestöön.

Vuodenvaihteessa 1993/94 alettiin käyttää väestötietolain (507/93) mukaisesti vuodenvaihteen asukaslukua, joka korvasi aiemmin käytetyn tammikuun 1. päivän tilanteen. Erona aikaisempaan on, että vuodenvaihteen asukasluvussa eivät ole mukana vuoden ensimmäisenä päivänä syntyneet ja muuttaneet. Ennen vuotta 1990 käytettiin henkikirjoitettua väestöä koskevaa tietoa. 

Vuodesta 1996 lähtien vuoden ensimmäisen päivän asukaslukutietoa muodostettaessa otetaan huomioon kaikki tammikuun loppuun (vuoteen 1990 toukokuun loppuun ja vuosina 1991-95 maaliskuun loppuun) mennessä Väestörekisterikeskuksen väestötietojärjestelmään saadut edellisen vuoden muutostiedot.

##Tietojen luotettavuus

Tiedot henkilöiden asuinpaikasta saadaan väestötietojärjestelmään muuttoilmoituksen kautta.

##Aluerajat

[Helsingin piirijakojärjestelmän](https://hri.fi/data/fi/dataset/helsingin-piirijako) mukaiset aluerajat.

##Merkintöjen selitykset

- kaksi pistettä (..): tietoa ei ole saatu tai se on liian epävarma ilmoitettavaksi
- piste (.): loogisesti mahdoton esitettäväksi
- viiva (-): suure pienempi kuin puolet käytetystä yksiköstä

Tags: ikä, kansalaisuus, naiset, sukupuoli, ulkomaan-kansalaiset, väestö
Organization: Helsingin kaupunginkanslia